पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में 15 मई तक जिले में ड्राई-डे घोषित होने का फायदा तस्कर उठा रहे हैं। गोहलपुर पुलिस ने शुक्रवार को एक कार से 300 पाव अंग्रेजी और 90 पाव देशी शराब जब्त किए। जब्त शराब की कीमत 62 हजार रुपए बताई जा रही है।
जानकारी के अनुसार गोहलपुर टीआई आरके गौतम और उनकी टीम शुक्रवार सात मई की सुबह 7.30 बजे अमखेरा रोड पर संस्कार परिसर के पास चेकिंग करने खड़े थे, तभी अमखेरा की ओर से आ रही कार को मोड़कर ड्राइवर भागने लगा। पुलिस को संदेह हुआ। कार चालक ने अपना नाम झंडा चौक कांचघर निवासी विनोद उर्फ जानकीलाल चौधरी बताया।
डिक्की व सीट पर पेटियों में थी शराब
तलाशी लेने पर कार की डिक्की के अंदर 6 पेटियों में 300 पाव विस्की और सीट पर दो पेटी में 90 पाव देशी शराब जब्त किए। पुलिस के मुताबिक जब्त शराब की कीमत 62 हजार 350 रुपए है। पुलिस ने कार एमपी 20 सीजे 0525 को जब्त कर लिया। आरोपी के खिलाफ पुलिस ने आबकारी एक्ट का प्रकरण दर्ज कर लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn